तेलुगु फिल्मों से अपने कैरियर की शुरुआत करने वाली इलियाना डिक्रूज ने अब तक कई इश्तिहारों और फिल्मों में काम किया है. वैसे, उन्होंने मौडलिंग से अपने कैरियर की शुरुआत की थी, जिस की सलाह उन की मां ने दी थी. जब वे इश्तिहारों में काम कर रही थीं, तभी उन्हें तेलुगु फिल्म ‘देवदासु’ में काम करने का मौका मिला था. यह फिल्म ज्यादा नहीं चली थी, पर इस में इलियाना डिक्रूज को ‘बैस्ट डैब्यू’ अवार्ड मिला था. यहीं से उन की गाड़ी दक्षिण भारतीय फिल्मों में चल पड़ी थी. इलियान डिक्रूज के पिता का नाम रोनाल्डो डिक्रूज है और मां का नाम समायरा डिक्रूज है. जब इलियाना 10 साल की थीं, तब उन का परिवार मुंबई से गोवा चला गया था. उन्होंने वहीं रह कर अपनी पढ़ाई पूरी की थी.